**ELŐTERJESZTÉS**

**Szombathely Megyei Jogú Város Közgyűlésének**

**Kulturális, Oktatási és Civil Bizottsága 2024. szeptember 24-i ülésére**

**Javaslat támogatásokkal kapcsolatos döntések meghozatalára**

**I.**

A Közgyűlés az önkormányzat 2024. évi költségvetéséről szóló rendeletében 5 millió forintot biztosított a Derkovits Városrészért Egyesület (a továbbiakban: Egyesület) részére külön soron. Az Egyesület a költségvetési rendelet elfogadását követően az alábbi bontásban kérte a támogatás biztosítását:

* a 2024. évi működéséhez 3 millió forint,
* valamint a „Május 1. 2024” elnevezésű program megrendezéséhez 2 millió forint összegben.

Az önkormányzati forrásátadásról szóló 47/2013. (XII.4.) önkormányzati rendelet (a továbbiakban: Rendelet) 6.§ (2) (3) bekezdései alapján az elszámolási határidő működési támogatás esetén a tárgyévet követő év január 31. napja, rendezvény támogatás esetén legkésőbb a rendezvényt követő 60. nap. Ennek megfelelően a „Május 1. 2024” elnevezésű támogatás elszámolási határideje 2024. július 5. napja volt.

Az elszámolási határidő lejárta előtt az Egyesület elnöke kérte az elszámolási határidő 2024. szeptember 30. napjáig történő meghosszabbítását.

A Rendelet 6.§ (4) bekezdése értelmében az elszámolási határidő a támogatottnak az elszámolási határidő lejártát megelőzően benyújtott írásbeli kérelmére, legfeljebb egy alkalommal, legfeljebb hat hónap időtartamra a támogatást biztosító önkormányzati szerv döntése alapján meghosszabbítható. Tekintettel arra, hogy a támogatás külön soron szerepel, az elszámolási határidő meghosszabbítását a Közgyűlés hagyja jóvá.

**II.**

Az Önkormányzat 2024. évi költségvetésében 800 ezer forintot különített el a Szombathelyi Turisztikai és Testvérvárosi Egyesület (a továbbiakban: Egyesület) részére a kaufbeureni Tänzelfest rendezvényre történő kiutazáshoz, 2024. szeptember 11-i elszámolási határidővel.

Az Egyesület elnöke tájékoztatott, hogy minden számla még nem érkezett meg a kaufbeureni testvérvárosi egyesülettől, így fenti elszámolási határidő nem tartható. Egyúttal kérte az elszámolási határidő 2024. október 10. napjáig történő meghosszabbítását.

A Rendelet 6.§ (4) bekezdése értelmében az elszámolási határidő a támogatottnak az elszámolási határidő lejártát megelőzően benyújtott írásbeli kérelmére, legfeljebb egy alkalommal, legfeljebb hat hónap időtartamra a támogatást biztosító önkormányzati szerv döntése alapján meghosszabbítható. Tekintettel arra, hogy a támogatás külön soron szerepel, az elszámolási határidő meghosszabbítását a Közgyűlés hagyja jóvá.

**III.**

Az Oktatási és Szociális Bizottság 321/2016. (X.25.) OSzB. számú határozatával arról határozott, hogy a városi ünnepségeken résztvevő köznevelési intézmények közreműködését 100 e Ft-tal támogatja. Az idei évben a Derkovits Gyula Általános Iskola adott műsort a Városi Pedagógusnapi ünnepségen és a Derkovits Iskoláért Alapítvány benyújtotta támogatási kérelmét. Az önkormányzati forrásátadásról szóló 47/2013. (XII.4.) önkormányzati rendelet 1. § (5) alapján az alapítványok részére az Önkormányzat költségvetési rendeletében nevesített alapítványi támogatásokon túl pénzeszközt átadni kizárólag a Közgyűlés döntése alapján lehet.

Előzőekre tekintettel kérem a Tisztelt bizottság egyetértését a Derkovits Iskoláért Alapítvány 100 e Ft-tal történő támogatásával.

**IV.**

A Kulturális, Oktatási és Civil Bizottság (a továbbiakban: Bizottság) 2023. november havi ülésén tárgyalta a 2023. évi Kulturális és Civil Alapra beérkezett pályázatokat.

A Lépj! Élj! Tégy! Szombathelyért Egyesület (a továbbiakban: Egyesület) pályázatot nyújtott be 2024. évi működése mellet az EgySzálFeszt megrendezéséhez. A Bizottság az EgySzálFeszt megrendezését 147/2023.(XI.28.) KOCB számú határozatával 150 ezer forint összeggel támogatta. A támogatás elszámolási határideje 2024. augusztus 2. napja volt.

A 2024. június 1-2. között tervezett rendezvény technikai okok miatt elmaradt, ezért az Egyesület elnöke kérte az elszámolási határidő meghosszabbítását azzal, hogy a rendezvényt ugyanazzal a koncepcióval 2024. augusztus 31. napján tartják meg a Végállomás klubban, „Nyárzáró Akusztik” elnevezéssel.

A Rendelet 6. § (1) bekezdése értelmében a támogatói döntésben meghatározott cél módosítására a döntés meghozatalát követően, az elszámolási határidő lejártát megelőzően benyújtott írásbeli kérelmére, egy alkalommal a támogatást biztosító önkormányzati szerv döntése alapján van lehetőség, amennyiben a kérelem hasonló célra irányul, és az a részletes költségvetést tartalmazza.

Előzőekre tekintettel a Rendelet 6.§ (1) bekezdése alapján javaslom a támogatási cél fentiek szerinti módosítását, valamint a 6.§ (4) bekezdése alapján az elszámolási határidő 2024. október 31. napjáig történő meghosszabbítását.

Kérem a Tisztelt Bizottságot, hogy az előterjesztést megtárgyalni, és a határozati javaslatokat elfogadni szíveskedjék.

**Szombathely, 2024. szeptember „ ”**

**/: Dr. Nemény András :/**

**I.**

**Határozati javaslat**

**…/2024. (IX.24.) KOCB. számú határozat**

A Bizottság a „Javaslat támogatásokkal kapcsolatos döntések meghozatalára” című előterjesztést megtárgyalta, és – az önkormányzati forrásátadásról szóló 47/2013. (XII.4.) önkormányzati rendelet 6.§ (4) pontjára hivatkozva - javasolja a Közgyűlésnek, hogy a Derkovits Városrészért Egyesület határidő meghosszabbítási kérelméhez járuljon hozzá.

**Felelős:** Putz Attila, a Kulturális, Oktatási és Civil Bizottság elnöke

Dr. Nemény András polgármester

Horváth Soma alpolgármester

Dr. Károlyi Ákos jegyző

(A végrehajtásért felelős:

Vinczéné Dr. Menyhárt Mária, az Egészségügyi és Közszolgálati Osztály vezetője)

**Határidő**: 2024. szeptember 26.

**II.**

**Határozati javaslat**

**…/2024. (IX.24.) KOCB. számú határozat**

A Bizottság a „Javaslat támogatásokkal kapcsolatos döntések meghozatalára” című előterjesztést megtárgyalta, és – az önkormányzati forrásátadásról szóló 47/2013. (XII.4.) önkormányzati rendelet 6.§ (4) pontjára hivatkozva - javasolja a Közgyűlésnek, hogy a Szombathelyi Turisztikai és Testvérvárosi Egyesület határidő meghosszabbítási kérelméhez járuljon hozzá.

**Felelős:** Putz Attila, a Kulturális, Oktatási és Civil Bizottság elnöke

Dr. Nemény András polgármester

Horváth Soma alpolgármester

Dr. Károlyi Ákos jegyző

(A végrehajtásért felelős:

Vinczéné Dr. Menyhárt Mária, az Egészségügyi és Közszolgálati Osztály vezetője)

**Határidő**: 2024. szeptember 26.

**III.**

**Határozati javaslat**

**…/2024. (IX.24.) KOCB. számú határozat**

A Bizottság a „Javaslat támogatásokkal kapcsolatos döntések meghozatalára” című előterjesztést megtárgyalta, és – az önkormányzati forrásátadásról szóló 47/2013. (XII.4.) önkormányzati rendelet 1.§ (5) pontjára hivatkozva - javasolja a Közgyűlésnek, hogy a Derkovits Iskoláért Alapítvány 100 e Ft összegű támogatási kérelméhez járuljon hozzá.

**Felelős:** Putz Attila, a Kulturális, Oktatási és Civil Bizottság elnöke

Dr. Nemény András polgármester

Dr. László Győző alpolgármester

Dr. Károlyi Ákos jegyző

(A végrehajtásért felelős:

Vinczéné Dr. Menyhárt Mária, az Egészségügyi és Közszolgálati Osztály vezetője)

**Határidő**: 2024. szeptember 26.

**IV.**

**Határozati javaslat**

**…/2024. (IX.24.) KOCB. számú határozat**

1. A Bizottság a „Javaslat támogatásokkal kapcsolatos döntések meghozatalára” című előterjesztést megtárgyalta, és – hivatkozva az önkormányzati forrásátadásról szóló 47/2013. (XII.4.) önkormányzati rendelet 6.§ (1) és (4) bekezdéseire – úgy döntött, hogy hozzájárul az Önkormányzat és a Lépj! Élj! Tégy! Szombathelyért Egyesület között létrejött 41146-6/2023. iktatási számú támogatási szerződésben meghatározott támogatási cél és a 11. pontjában szereplő elszámolási határidő 2024. október 31. napjára történő módosításához.
2. A Bizottság felkéri a kötelezettségvállalót, hogy a támogatási szerződés módosításáról gondoskodjon.

**Felelős:** Putz Attila, a Kulturális, Oktatási és Civil Bizottság elnöke

Horváth Soma alpolgármester

(A végrehajtásért felelős:

Vinczéné Dr. Menyhárt Mária, az Egészségügyi és Közszolgálati Osztály vezetője)

**Határidő**: 2024. október 10.